Diari Oficial de la Generalitat Valenciana


Sumari del DOGV 9597, del 17-05-2023 (2023/5379)

RESOLUCIÓ de 15 de maig de 2023, del conseller d'Economia Sostenible, Sectors Productius, Comerç i Treball, per la qual s'estableixen els serveis mínims d'aplicació en ocasió de la vaga convocada pel Sector Federal de Transport per carretera de la Confederació General del Treball (CGT) que afectarà al col·lectiu de conductors/es professionals del sector de transport de persones urbà i interurbà i transport de mercaderies per carretera, per al 18 de maig de 2023 des de les 00.00 hores fins a les 23.59 hores del mateix dia, en l'àmbit de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9597

Data del DOGV
:   17-05-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/5379


Data del document
:   15-05-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * vaga

RESOLUCIÓ de 15 de maig de 2023, del conseller d'Economia Sostenible, Sectors Productius, Comerç i Treball, per la qual s'estableixen els serveis mínims d'aplicació en ocasió de la vaga convocada pel Sector Federal de Transport per carretera de la Confederació General del Treball (CGT) que afectarà al col·lectiu de conductors/es professionals del sector de transport de persones urbà i interurbà i transport de mercaderies per carretera, per al 18 de maig de 2023 des de les 00.00 hores fins a les 23.59 hores del mateix dia, en l'àmbit de la Comunitat Valenciana. [2023/5379]  
  
  
Pel conseller d'Economia Sostenible, Sectors Productius, Comerç i Treball, i per delegació de signatura la directora general de Treball i Benestar Laboral, en data de 15 de maig de 2023 s'han resolt els serveis mínims d'aplicació en ocasió de la vaga convocada que afectarà al col·lectiu de conductors/es professionals del sector de transport de persones urbà i interurbà i transport de mercaderies per carretera, per al 18 de maig de 2023 des de les 00.00 hores fins a les 23.59 hores del mateix dia, en l'àmbit de la Comunitat Valenciana.  
A l'efecte del seu total coneixement, el contingut íntegre d'aquesta resolució es troba en la següent adreça:  
http://www.indi.gva.es/web/dg-trabajo  
La part dispositiva de la referida Resolució de 15 de maig de 2023 estableix:  
  
Primer  
Als efectes previstos en article 10.2 del Reial Decret llei 17/1977, de 4 de març, sobre relacions de treball, es determinen les mesures necessàries per a assegurar els serveis essencials mínims que hauran de prestar-se mentre dure la situació de vaga convocada per al dia 18 de maig de 2023 des de les 00.00 fins a les 23.59 hores del mateix que afectarà a col·lectiu de conductors/es professionals del sector de transport de persones urbà i interurbà i transport de mercaderies per carretera, en l'àmbit de la Comunitat Valenciana:  
  
A) Transport interurbà de persones per carretera (regular i discrecional):  
1. Per als serveis de transport escolar: es prestaran com a serveis mínims el 65 % dels serveis que regularment es presten en dies lectius, havent de prioritzar en aquest percentatge tant aquelles expedicions amb recorreguts de major distància com els centres d'educació especial.  
  
2. Per als serveis de transport específic a centres de treball: es prestaran com a serveis mínims el 55 % dels serveis que regularment es presten en dies laborables, havent de prioritzar en aquest percentatge aquelles expedicions amb recorreguts de major distància.  
3. Per a la resta dels serveis de transport regular de viatgers: es prestaran com a serveis mínims el 55 % dels serveis prestats en hores punta entre les 06.00 hores i les 09.00 hores i entre les 17.00 hores i les 19.00 hores. I per a la resta de les franges horàries, el 40 % dels serveis prestats habitualment  
4. Per als serveis discrecionals: es prestaran com a serveis mínims el 20 % dels serveis prestats habitualment.  
  
B) Transport urbà de persones.  
B.1: Ciutat de València i àrea metropolitana (per la seua coincidència amb la vaga de maquinistes d'FGV convocada per a aqueixa mateixa jornada):  
- Per a circulacions (operacions), es prestaran com a serveis mínims el 65 % dels serveis prestats en les franges horàries entre les 06.00 hores i les 09.00 hores i entre les 17.00 hores i les 19.00 hores. I per a la resta de les franges horàries, el 50 % dels serveis prestats habitualment.  
  
B.2: Resta de transport urbà de la Comunitat Valenciana:  
- Per a circulacions (operacions): es prestaran com a serveis mínims el 55 % dels serveis prestats en hores punta entre les 06.00 hores i les 09.00 hores i entre les 17.00 hores i les 19.00 hores. I per a la resta de les franges horàries, el 40 % dels serveis prestats habitualment.  
  
  
C) Transport de mercaderies  
- Es prestaran com a serveis mínims els destinats a la distribució de mercaderies urgents destinades als sectors l'activitat dels quals no pot detindre's com a hospitals, cos de bombers, forces de seguretat de l'estat o centres estratègics, o que donen resposta a situacions d'extrema necessitat.  
- Es prestaran com a serveis mínims els destinats al manteniment dels serveis de transport destinats a mercaderies peribles, és a dir, que no puguen conservar-se més enllà de les hores de duració de la vaga convocada.  
- Es prestaran com a serveis mínims els destinats al manteniment del servei de transport i distribució d'hidrocarburs líquids, incloent-hi els gasos liquats del petroli, limitats a les càrregues i descàrregues necessàries per a mantindre unes existències operatives mínimes, havent d'efectuar-se els enviaments mínims necessaris per a evitar el desproveïment de la cadena logística de carburants i combustibles.  
A les empreses, sentit el comité de vaga, correspondrà l'aplicació d'aquests serveis, així com els altres de caràcter essencial no previstos en aquest acte, que hauran de prestar-se amb els mitjans personals estrictament necessaris per a assegurar la seua prestació en condicions de màxima seguretat, responsabilitzant-se les parts del compliment d'aquests serveis essencials mínims.  
No obstant això, en funció del desenvolupament de la vaga i els seus efectes reals sobre els drets constitucionalment protegits, l'autoritat laboral podrà revisar la present determinació de serveis essencials mínims per a garantir la seua efectiva protecció.  
  
Segon  
El que es disposa en els apartats anteriors, no suposarà cap limitació dels drets que la normativa reguladora de la vaga reconega al personal en aquesta situació no emprat en la cobertura dels serveis mínims establits, ni tampoc afectarà la tramitació o efectes de les peticions que motiven la vaga.  
  
Tercer  
Notifique's la Resolució al sindicat convocant, al comité de vaga, a les associacions empresarials del sector de transport i a les Conselleries d'Educació, Cultura i Esport i a la de Política Territorial, Obres Públiques i Mobilitat.  
  
Quart  
La present Resolució tindrà efectes immediats des de la data de la seua notificació a les parts interessades.  
  
Advertisca's amb la notificació a les parts el dret que els assisteix de recórrer la present Resolució davant la Sala contenciosa administrativa del Tribunal Superior de Justícia de la Comunitat Valenciana, conforme al que es disposa en la Llei 29/1998, de 13 de juliol, reguladora de la jurisdicció contenciosa administrativa, dins del termini dels deu dies hàbils següents a la seua notificació, en la forma prevista en els articles 115 i següents de l'esmentada llei.  
  
València, 15 de maig de 2023.- La directora general de Treball, Benestar i Seguretat Laboral (p. d. Resolució del secretari autonòmic d'Ocupació de 02.08.2019): Elvira Ródenas Sancho.